CELEX: 62020TN0537
Language: el
Date: 2020-08-18 00:00:00
Title: Υπόθεση T-537/20: Προσφυγή της 18ης Αυγούστου 2020 — Δημοκρατία της Λιθουανίας κατά Επιτροπής

26.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/11
            
         
      Προσφυγή της 18ης Αυγούστου 2020 — Δημοκρατία της Λιθουανίας κατά Επιτροπής
      (Υπόθεση T-537/20)
      (2020/C 359/15)
      Γλώσσα διαδικασίας: η λιθουανική
      
         Διάδικοι
      
      
         Προσφεύγουσα: Δημοκρατία της Λιθουανίας (εκπρόσωποι: R. Dzikovič και K. Dieninis)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση (1) καθόσον έχει ως αποδέκτη τη Δημοκρατία της Λιθουανίας και αφορά το μέτρο περί «πρόωρης συνταξιοδοτήσεως» (μέτρο αριθ. 113)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει ένα λόγο ακυρώσεως. Υποστηρίζει ότι η η Επιτροπή, εκδίδοντας την προσβαλλόμενη απόφαση, με την επέβαλε στη Λιθουανία διόρθωση ύψους 2 186 447,97 ευρώ λόγω πλημμέλειας ως προς τους βασικούς ελέγχους, παρέβη το άρθρο 52, παράγραφος 2, του κανονισμού (ΕΕ) 1306/2013 (2), καθώς και τα άρθρα 34, παράγραφος 6, και 35, παράγραφος 1, του κανονισμού (ΕΕ) 908/2014 (3), και δεν συμμορφώθηκε προς την αρχή της αναλογικότητας και το καθήκον συνεργασίας.
      Η Επιτροπή, κατά τον προσδιορισμό της εκτάσεως της μη συμμορφώσεως, της φύσεως της παραβάσεως και της οικονομικής ζημίας που υπέστη η Ευρωπαϊκή Ένωση, επέβαλε στη Λιθουανία κατ’ αποκοπήν διόρθωση, μολονότι οι λιθουανικές αρχές διενήργησαν εκ των υστέρων ελέγχους βάσει βελτιωμένων κριτηρίων με γνώμονα την απόφαση του Γενικού Δικαστηρίου της Ευρωπαϊκής Ένωσης στην υπόθεση T-508/15, Δημοκρατία της Λιθουανίας κατά Επιτροπής, τα αποτελέσματα των ελέγχων αυτών κατέστησαν δυνατό τον ακριβή υπολογισμό της ζημίας που υπέστησαν πράγματι τα ταμεία της ΕΕ, η δε έκταση της μη συμμορφώσεως ήταν τόσο μικρή που η Επιτροπή είχε καθ’ όλα τη δυνατότητα να μη συνεχίσει την έρευνα.
      
         (1)  Εκτελεστική απόφαση (ΕΕ) 2020/859 της Επιτροπής της 16ης Ιουνίου 2020 για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2020, L 195, σ. 59).
      
         (2)  Κανονισμός (EE) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) 352/78, (ΕΚ) 165/94, (ΕΚ) 2799/98, (ΕΚ) 814/2000, (ΕΚ) 1290/2005 και (ΕΚ) 485/2008 του Συμβουλίου (ΕΕ 2013 L 347, σ. 549).
      
         (3)  Εκτελεστικός κανονισμός (ΕΕ) 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ 2014, L 255, σ. 59).